קיד נכלל בסגל הנבחרת לאולימפיאדת סידני 2000, אליה העפילה ארצות הברית באמצעות זכייתה באליפות אמריקה, וכך השתתף לראשונה בקריירה במשחקים האולימפיים. הוא היה אחד משלושה שחקנים שהחזיקו בתפקיד קפטן הנבחרת. קיד השיג ממוצעים של 6 נקודות, 5.3 ריבאונדים, והוביל את הנבחרת פעם נוספת באסיסטים (4.4) ובחטיפות (1.1), והיה שותף לזכייתה במדליית הזהב עם מאזן של 0–8. הוא נבחר להשתתף עם ארצות הברית גם באליפות העולם בכדורסל ב-2002, אך נאלץ להחמיץ את הטורניר בשל פציעה.